Un programa de la Universitat impulsa l’ocupabilitat de joves amb discapacitat intel·lectual a través de la seua formació en habilitats sociolaborals

## Un programa de la Universitat impulsa l’ocupabilitat de joves amb discapacitat intel·lectual a través de la seua formació en habilitats sociolaborals

La Universitat de València ha posat en marxa la tercera edició d’UNINCLUV, un programa de formació contínua finançat per Fundación ONCE en col·laboració amb el Fons Social Europeu, adreçat a 15 alumnes amb discapacitat intel·lectual (DI) que pretén impulsar la seua ocupabilitat mitjançant un itinerari d’adquisició i desenvolupament d’habilitats sociolaborals, de millora de l’autonomia, formació acadèmica i preparació laboral.

Titulat ‘Programa Universitari de Formació per a Millorar les Habilitats Sociolaborals de Joves amb Discapacitat Intel·lectual, del Desenvolupament i/o de l’Espectre Autista’ (UNINCLUV) i llançat des d’Adeit, el postgrau aportarà a l’alumnat un Certificat de Formació Contínua a la seua finalització, prevista el pròxim mes de juny, una vegada realitzades les 150 hores de pràctiques en modalitat d’ocupació amb suport en diferents empreses o serveis de la Universitat.

Entre les activitats transversals desenvolupades per l’alumnat, destaca, per exemple, viure l’experiència de l’ambient universitari amb un recorregut per les facultats i centres o assistir a classes de grau, com van fer a la Facultat de Magisteri, al Campus dels Tarongers.

Aquesta acció forma part dels objectius generals del curs com ara facilitar experiències inclusives i de normalització al si de la comunitat universitària, o contribuir a una formació integral i personalitzada que permeta als joves amb DI una participació òptima com a membres de ple dret en la seua comunitat.

En l’apartat academicopràctic, algunes de les finalitats són: aplicar conceptes, teories i principis a la resolució de problemes i presa de decisions; adquirir compromisos sociolaborals que contribuïsquen al seu creixement com a ciutadanes i ciutadans; adquirir i manifestar habilitats socials i emocionals per a relacionar-se amb èxit en entorns de treball en equip; adquirir habilitats de maneig de tecnologies de la informació i la comunicació (TIC); i desenvolupar actituds flexibles d’adaptació al canvi, a més de pràctiques en entorns laborals reals.

En definitiva, les metes que es proposa aquesta tercera edició d’UNINCLUV són la formació i l’accés al món laboral de joves amb DI, els quals representen un 40% de tota la joventut amb discapacitat i que, a més, s’enfronten a majors dificultats a l’hora de trobar treball.

**Aprendre i conéixer “gent fantàstica”: viure la Universitat**  
L’alumnat d’UNINCLUV ha mostrat la seua satisfacció en formar part d’aquest programa, posant l’accent en propostes com són les TIC i la formació en ciberseguretat o l’aprenentatge inclusiu a través de llengua de signes; però sobretot la integració de totes les vessants en què s’ha detingut el programa i aquelles que els ha aportat “conéixer la Universitat”, “conéixer gent fantàstica: el professorat, els companys i les companyes, nous amics…”, “aprendre de la formació i de les persones que ens han ensenyat”, etcètera.

Així ho han expressat durant la visita de la rectora de la Universitat de València, Maria Vicenta Mestre, qui ha establit un diàleg conjunt i personal amb cadascú dels integrants del programa, acompanyada per la codirectora acadèmica, **Celeste Asensi**, directora d’UVdiscapacitat, i per **Vicenta Ávila**, codirectora tècnica del curs juntament amb **Carmen Carmona**.

L'encontre ha tingut lloc a l’Espai Vives, “el vostre espai, l’espai de l’estudiantat de la Universitat de València”, ha dit la rectora, mostrant-los el seu suport i afecte en participar d’UNINCLUV, el qual arriba a la seua tercera edició amb la participació d’un 80 % de professorat UV i d’un 20 % pertanyent a les entitats col·laboradores: Fundació Asindown, l’**Institut Valencià d’Atenció Sociosanitària (IVASS)**, l’Associació Valenciana d’Ajuda a la Paràlisi Cerebral (AVAPACE) i Plena Inclusió Comunitat Valenciana.

La Universitat de València continua al front en matèria d’atenció a la discapacitat sent la universitat espanyola presencial amb major nombre d’estudiantes i estudiants -més d’un miler de matrícules-, i capdavantera en polítiques d’inclusió i igualtat des de fa dècades a través del servei UVdiscapacitat, des d’on es treballen programes específics d’atenció a la discapacitat adaptats a les necessitats de cada membre de la comunitat universitària.

I és que la plena inclusió de les persones amb discapacitat que formen part (o en formaran) de la comunitat UV: personal docent i investigador, personal d’administració i serveis, i estudiantat és un aspecte social de vital importància per a la Universitat de València.

Galeria d'imatges 

### Un programa de la UV impulsa l’ocupabilitat de joves amb discapacitat intel·lectual

Arxivat en:

, Títols propis de postgrau
, Certificat universitari
, Polítiques institucionals
, Diversitat funcional
, Fundació General UV
, Unitat per la integració de persones amb discapacitat

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar